Alva Myrdal

Alva Myrdal (født 31. januar 1902, død 1. februar 1986) var en svensk diplomat, politiker og forfatter. Hun ble tildelt Nobels fredspris i 1982. Hun var gift med Gunnar Myrdal og mor til Jan Myrdal.

Alva Myrdal ble først offentlig kjent på 1930-tallet, som medforfatter av boken Befolkningsproblemet i krise, og betraktes som en av de viktigste kreftene bak den svenske velferdsstaten. Etter å ha vært et fremstående medlem av det sosialdemokratiske partiet i flere år, ble hun i slutten av 1940-årene involvert i internasjonalt arbeid. I 1948 ble hun tilbudt stillingen som sjef for FNs avdeling for sosiale spørsmål, noe hun takket ja til. I første halvdel av 1950-årene ledet hun UNESCOs sosialvitenskapelige avdeling i Paris, og fra 1955-61 var hun Sveriges ambassadør i India. 

I 1962 ble hun valgt inn i Sveriges riksdag, og hun ble statsråd i 1967.

I 1982 ble Alva Myrdal tildelt Nobels fredspris sammen med Alfonso García Robles. Hun fikk prisen for sitt arbeid for nedrustning.

Referanser

Eksterne lenker 
 
 

Svenske nobelprisvinnere
Nobelprisvinnere (fred)
Svenske forfattere
Svenske politikere
Svenske ambassadører
Ambassadører til India
Alumni fra Stockholms universitet
Personer fra Uppsala